# Sääntömuutosesitys: Iltakoulu ry:n yhdistyksen ylimääräinen kokous 29.05.2017 klo 13.00, Pinni A 4089

Muutosehdotukset

Kohta 3 §: ”Yhdistyksen jäseniksi ovat kelpoisia kaikki Tampereen yliopiston politiikan tutkimuksen opiskelijat.”

Muutosehdotus:

”Yhdistyksen jäseniksi ovat kelpoisia kaikki Tampereen yliopiston politiikan tutkimuksen tutkinto-opiskelijat ja vaihto-opiskelijat, sekä Johtamiskorkeakoulun kansainvälisten maisteriohjelmien opiskelijat.”

Kohta 8 §: ”Yhdistyksen jäsen voi valtuuttaa valtakirjalla toisen yhdistyksen jäsenen käyttämään äänivaltaa puolestaan yhdistyksen kokouksessa.”

Muutosehdotus:

”Yhdistyksen jäsen voi valtuuttaa valtakirjalla toisen yhdistyksen jäsenen käyttämään äänivaltaa puolestaan yhdistyksen kokouksessa. Yhdistyksen jäsenellä voi olla maksimissaan kolme (3) valtakirjaa.”

Kyseiset lisäykset ovat tarkentavia ja entisiä sääntöjä vahvemmin rajaavia toiminnan kannalta. Ensimmäisen muutoksen tavoitteena on mahdollistaa sääntöpohjaisesti jäsenyys vain tutkinto-ohjelman opiskelijoille samalla kuitenkin huomioiden esimerkiksi tuleva Leadership for change- maisteriohjelma sekä kansainvälisyys yleisesti.

Toinen muutos poistaa äänten keskittämisen mahdollisuuden yhdelle henkilölle esimerkiksi yhdistyksen syyskokouksessa uutta hallitusta valittaessa. Tavoitteena tällä muutoksella on vahvistaa demokraattista päätöksentekoa tasa-arvoisen äänten jakautumisen kannalta, sillä useat äänestykset ovat hyvinkin tiukkoja ja äänten liiallinen keskittyminen voi vaikuttaa merkittävästikin äänestyksen lopputulokseen. Samalla kuitenkin on mahdollista antaa valtakirjalla tutulle mahdollisuus käyttää omaa ääntäsi mikäli olet estynyt olemaan läsnä kokouksessa.